ঢাকা বিশ্ববিদ্যালয়ের ইতিহাস বিভাগের অধ্যাপক ড. সৈয়দ আনোয়ার হোসেন বলেন, এ রায় আইনি ও বিচারিক প্রক্রিয়ার অবশ্যম্ভাবী পরিণতি। যাদের অপরাধের তথ্য-প্রমাণ পাওয়া গেছে, তাদের অভিযুক্ত করে রায় দেওয়া হয়েছে। আইনের শাসনের দিক দিয়ে এ রায়কে আমি স্বাগত জানাচ্ছি। বিএনপি ও জামায়াত সন্ত্রাসী সংগঠন হিসেবে চিহ্নিত হলো এ রায়ের মাধ্যমে। এ কারণে বিএনপি দুটো ফল ভোগ করতে পারে। হয়তো তাদের জনসমর্থন কমে যাবে অথবা তাদের সমর্থকদের মধ্যে সহানুভূতি আরও বেড়ে যাবে। যাই হোক, আমি মনে করি না, নির্বাচনের ওপর এ রায় প্রভাব ফেলবে। তবে রাজনৈতিক পরিবেশের ওপর প্রভাব তো ফেলবেই, এটা অনস্বীকার্য।